kardosdrur/scandi-wiki huggingface dataset:
Torben Tryde

Torben Tryde (12. november 1916 på Frederiksberg – 24. marts 1998 ved Søllested) var en dansk officer, OL-deltager, modstandsmand, forfatter og den sidste, der blev tildelt titlen kammerjunker.

Liv 
Tryde var søn af oberstløjtnant, geodæt Axel Tryde (død 1939) og hustru Edith f. Lohse (død 1945), og han havde en tvillingesøster Elin Tryde (12. november 1916 – 2003). 
Tryde blev student fra Sankt Jørgens Gymnasium i 1935, mødte som rekrut ved 17. bataljon i Roskilde i 1936 og valgte ved sin dimission fra Hærens Officerskole i 1939 at fortsætte karrieren inden for rytteriet. Han blev under krigen gift med Agnete Toussieng (29. juni 1921 - 31. maj 2006), datter af læge Povl Winning Toussieng. Agnete og Torben Tryde fik fire børn.
Tryde var præsident for Rotary i Næstved i nogle år.
Efter sin pension skrev han bøgerne Slægten Tryde i 1990 og Tryde Kirke og Slægten Tryde i 1995. Endvidere arbejdede han som pensionist som sekretær i Amnesty International, for at forbedre forholdene for politiske fanger over hele verden.

Modstandsbevægelsen 
Under besættelsen var Tryde aktiv som kompagnifører i modstandsbevægelsen, men han blev taget af tyskerne den 1. marts 1945. Han sad fængslet i Vestre Fængsel og blev afhørt af Gestapo i Shellhuset få dage før Shellhusbombardementet den 21. marts 1945. Tryde blev den 2. maj 1945 overført fra Vestre Fængsel til Frøslevlejren, hvor han sad til krigens slutning.

OL 1948 
Tryde var en ivrig rytter og vandt flere mesterskaber. Han repræsenterede desuden Danmark i svær ridebanespringning ved OL i London i 1948 på hesten Attila.

Militær karriere efter krigen 
Efter krigen gjorde Tryde hovedsageligt tjeneste ved Gardehusarregimentet, men han nåede også at arbejde i Forsvarsministeriet og være militærobservatør for FN i Indien og Pakistan. Desuden var han i en årrække redaktør for hærens tidsskrift Kentaur. Da han trådte tilbage, havde Tryde rang af oberstløjtnant. 
Tryde var den sidste, der blev tildelt titlen Kammerjunker, idet titlen ikke er blevet tildelt efter Christian den 10.s død i 1947. Tryde var desuden Ridder af 1. grad af Dannebrog. Han blev derudover tildelt Légion d'honneur ved den franske præsident René Cotys besøg i Danmark i 1956, Fortjenstmedaljen og FN's UNMOGIP-medalje.

Noter

Kilder 
 
 Torben Trydes journal i Frøslevlejrens database over modstandsmænd
 Om slægten Tryde

Eksterne henvisninger 
 
 

Medlemmer af militærgrupper
Kavaleriofficerer fra Danmark
Danskere i 1900-tallet
Personer fra Frederiksberg
Riddere af 1. grad af Dannebrog
Ofre for nazismen fra Danmark
Redaktører fra Danmark
Selvbiografer fra Danmark
Riddere af Æreslegionen
Dansksprogede forfattere fra Danmark
Deltagere for Danmark ved sommer-OL 1948
Ryttere fra Danmark
Frans De Haes

François "Frans" De Haes (født 24. september 1895, død 4. november 1923) var en belgisk vægtløfter, som deltog i OL 1920 i Antwerpen.

De Haes blev olympisk mester i fjervægt ved OL 1920. Med samlet 220,0 kg satte han olympisk rekord: 95,0 kg i tohåndsstød, 65,0 kg i enhåndsstød og 60,0 kg i enhåndsstem - hver af de enkelte resultater var også olympiske rekorder. Sølvet gik til esteren Alfred Schmidt og bronzen gik til Eugène Ryter, begge med samlet 210,0 kg. Han var også klar til at kunne deltage i OL 1924, men fik influenza, som kostede ham livet.

Referencer

Eksterne henvisninger 
 

Vægtløftere
Sportsfolk fra Belgien
Deltagere for Belgien ved sommer-OL 1920
Olympiske mestre fra Belgien
Medaljevindere ved sommer-OL 1920
Joseph Alzin

Joseph Alzin (18. december 1893 i Paris - 2. september 1930 i Marseille) var en luxemburgsk vægtløfter som deltog i OL 1920 i Antwerpen.

Alzin vandt en sølvmedalje i vægtløftning under OL 1920 i Antwerpen. Han kom på en andenplads i sværvægt-konkurrencen.

Eksterne henvisninger 
 

Vægtløftere
Personer fra Paris
Olympiske sølvmedaljevindere fra Luxembourg
Medaljevindere ved sommer-OL 1920
Rygcenter

Et rygcenter er betegnelsen for en behandlinginstitution med tværfagligt fokus på udredning og effektiv behandling af diverse rygsygdomme. På et rygcenter er der typisk ansat fysioterapeuter, kiropraktorer og læger med specialviden om ryglidelser – ofte også sygeplejersker og andet plejepersonale, der samarbejder om den mest optimale partientbehandling. Behandlingen foregår efter henvisning fra primærsektoren, i reglen ambulant, og på de mest veletablerede rygcentre under hyppig anvendelse af MR-scanning.

Idéen om tværfaglige rygcentre opstod i Danmark i starten af 1990'erne efter at rygpatienter i mange år havde døjet med den træghed, der hidtil kendetegnede behandlingssystemet. Århus Kommunehospital var et af de første, der gjorde erfaringer med den tværfaglige, ambulante behandling af rygpatienter, og resultaterne var så positive, af mange efterfølgende fulgte efter. I dag finder der omkring 20 rygcentre i Danmark, offentlige såvel som private. Blandt de mest anerkendte kan nævnes Rygcenter Syddanmark i Middelfart.

Sundhedsvæsen i Danmark
Hull (flod)

Hull (engelsk River Hull) er en flod, som løber gennem East Riding of Yorkshire i det nordlige England. Den har sit udspring i Yorkshire Wolds. Skibstrafik er muligt fra slusen ved Struncheon Hill, hvor floden møder Driffieldkanalen. Floden løber ud i Humber i Kingston upon Hull.

Floden går igennem byens industriområder, og der er blevet bygget flere vippebroer over den. Disse er stadig i brug, selv om flodtrafikken har sunket i de senere år.

Eksterne links 

 Historien bag kanalen  
 Floden vist ved Google Maps

Floder i England
Kingston upon Hull
Nødpenge

Nødpenge er betegnelsen for penge, der udstedes i tider, hvor der enten er knaphed på metal eller tider med inflation eller hyperinflation, der medfører, at der ikke er overensstemmelse mellem nominalværdi og metalværdien.

Det mest kendte tilfælde hvor nødpenge fungerede som valuta, er Tyskland og Østrig i tiden under og efter 1. Verdenskrig.

I Tyskland udstedtes nødpenge fra Krigens begyndelse og frem til efter krigens afslutning. I de første år slog de statslige myndigheder ned på denne praksis, men som krigen skred frem blev nødpenge almindelige, idet krigsindustriens behov for metal, hamstring af valuta i guld og sølv samt en generel inflation resulterede i en mangel på småpenge. Lokale tyske sogneråd, kommuner og visse handlende begyndte derfor at udstede nødpenge i form af lokale pengesedler. I mindre omfang kendes eksempler på nødmønter udstedt i billige metallegeringer eller sågar i porcelæn.

Nødpengesedler i Sønderjylland 
I forbindelse med folkeafstemningen i 1920 om Sønderjyllands tilhørsforhold udstedte mange sogne og købstæder nødpengesedler. I mange tilfælde i agitationsøjemed. Der kendes også eksempler på falske sedler trykt i spekulationsøjemed, særligt en fiktiv seddelserie, der foregiver at være udstedt af Varnæs.

I afstemningens 1. zone, fandt afstemningen sted d. 10. februar 1920 og selve genforeningen fandt sted i juni 1920. I denne del af Sønderjylland har nødpengesedlerne hyppigt både en dansk og en tysk side. I Tønders tilfælde, som var klart pro-tysk, er sedlerne uden politisk budskab. Nødpengesedlerne i dette område blev erstattet med dansk valuta d. 20. maj 1920, som del af forberedelserne til genforeningen.

I Mellemslesvig (2. zone), fandt afstemningen sted d. 10. marts 1920, og området forblev i sin helhed del af Tyskland. I dette område er nødpengesedlerne normalt rent tyske.

Nødpengesedlerne fra afstemningen i Sønderjylland blev i 1969 behandlet i et seddelkatalog udgivet af Frovin Sieg.

Referencer 

Numismatik
H.I. Hannover

Harald Immanuel Hannover (født 17. maj 1861 i København, død 9. september 1937 sammesteds) var en dansk polytekniker og direktør for Statsprøveanstalten og Polyteknisk Læreanstalt. Han var søn af etatsråd Adolph Hannover, bror til Emil Hannover og far til Åge, Poul, Hans, og Knud Hannover.

Efter at have gennemgået Efterslægtselskabets Realskole tog han 1876 præliminæreksamen, 1877 adgangseksamen til Polyteknisk Læreanstalt og 1878 tillægseksamen for at blive student. I 1879 blev han cand. phil. og 1884 polyteknisk kandidat i mekanikken.

I det følgende år lærte han maskinhåndværket i jernbanernes maskinværksted, og i 1885-86 var han dels konstruktør hos firmaet Bonnesen & Danstrup, dels på studierejser i Tyskland, Frankrig og England.

I de følgende 2 år var han i vintermånederne lærer i maskinlære ved det tekniske Selskabs Skole, medens han om sommeren studerede landbrugsmaskiner. I 1888 blev han docent i teknologi ved den polytekniske læreanstalt og som sådan medlem af betænkningsudvalget for patentsager.

Ved den nordiske udstilling i 1888 var han virksom ved maskinafdelingens ordning og medlem af bedømmelsesudvalget for industrielle maskiner. Samme år udgav han en bevægelseslære til brug for tekniske skoler, maskinister og konstruktører. Han har desuden skrevet forskellige tidsskriftsartikler.

Hannover blev Ridder af Dannebrogordenen 1901, Dannebrogsmand 1913, Kommandør af 2. grad 1920 og af 1. grad 1931. Han er begravet på Mosaisk Vestre Begravelsesplads.

Referencer

Kilder

Eksterne henvisninger 
 
 

Ingeniører fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra København
H.I.
Jøder fra Danmark
Rektorer ved Danmarks Tekniske Universitet
Kommandører af 1. grad af Dannebrog
Faglitterære forfattere fra Danmark
Dansksprogede forfattere fra Danmark
Thorvald Madsen

Thorvald Johannes Marius Madsen (født 18. februar 1870 på Frederiksberg, død 14. april 1957 på Gjorslev) var en dansk læge og bakteriolog. Madsen var fra 1910-1940 direktør for Statens Serum Institut.

Han var søn af general V.H.O. Madsen.

Under 1. verdenskrig var Thorvald Madsen i kraft af sin stilling som direktør for Statens Serum Institut stærkt involveret i det humanitære arbejde vedrørende krigsfanger. Fra 1916 og frem foretog Madsen flere inspektionsrejser til fangelejre i Rusland, hvor forholdene var stærkt kritisable. I forbindelse med disse rejser medbragte Thorvald Madsen blandt andet store mængder serum mod forskellige sygdomme. Herudover hjalp Madsen flere sønderjyder, der havde været i tysk krigstjeneste og var endt i krigsfangenskab. Thorvald Madsen var også involveret i arbejdet med at udvælge syge krigsfanger, der skulle sendes til Danmark som led i aftalerne om krigsfangeudveksling mellem på den ene side Østrig-Ungarn og Tyskland og på den anden side Rusland.

I årene 1921-1937 var Thorvald Madsen formand for Folkeforbundets Sundhedskommission. Det nuværende WHO bygger i høj grad på Sundhedskommissionens arbejde.

Madsen blev Ridder af Dannebrogordenen 1902, Dannebrogsmand 1918, Kommandør af 2. grad 1920, af 1. grad 1927 og modtog Storkorset 1937.

Han er begravet på Garnisons Kirkegård.

Noter

Se også 
 Thorvald Madsen (dokumentarfilm)

Litteratur 
 Artiklen "Thorvald Madsen" s. 179-185 i Dansk Biografisk Leksikon, 2. udg., 15. b., 1938

Eksterne henvisninger 
 

Læger fra Danmark
Storkors af Dannebrog
Personer fra Frederiksberg
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Medlemmer af Videnskabernes Selskab
Æresdoktorer
Foreningsformænd fra Danmark
Mersey

Mersey er en flod i Nordvest-England. Den er 113 kilometer lang. Floden opstår, hvor flodene Goyt og Tame løber sammen. Dette sker midt i byen Stockport i Stor-Manchester. Derfra løber floden mod vest. 

Over en lang strækning følger floden Manchester Ship Canal. Efter byen Warrington danner floden et op til 5 kilometer bredt æstuarium (flodmunding påvirket af tidevandet). Efter at have passeret forbi havneområderne i Liverpool og Merseyside munder floden til sidst ud Liverpoolbugten i det Irske Hav. 

Gennem mange århundreder dannede Mersey på lange strækninger grevskabsgrænsen mellem Lancashire og Cheshire.

Etymologi 
Navnet kommer fra det angelsaksiske Mǽres-ēa som betyder "grænse-flod", muligvis med reference til grænsen mellem de gamle kongeriger Mercia og Northumbria.

Miljø 
I juni 2019 viste research fra Exeter Universitet, at Mersey er mere forurenet end Affaldsøen i det Nordlige Stillehav.

Populærkultur 
Floden Mersey lagde i 1960'erne navn til musikgenren Mersey beat, der kendetegnede en række orkestre fra Liverpool i første halvdel af 1960'erne, herunder The Beatles, Gerry and the Pacemakers, The Searchers, Swinging Blue Jeans m.fl. Liverpool-orkestret fra samme periode, The Merseybeats, tog navn efter musikgenren. 

Gerry and the Pacemakers udgav i 1964 sangen "Ferry Cross the Mersey", der blev et stort hit for gruppen i USA og i Storbritannien, ligesom der blev indspillet en film med samme navn med gruppen i centrum. Sangen blev efter Hillsborough-tragedien i 1989 genindspillet af en række musikere fra Liverpool, bl.a. Paul McCartney, i en ny version til velgørenhed til fordel for ofrene efter tragedien. Sangen blev atter et stort hit, hvor den nåede nr. 1 i Storbritannien og Irland.

Referencer

Eksterne links 

 Mersey Basin Campaign. Netsted om oprensningen af Mersey 1985–2010

Floder i England
Ramsarområder i England
Paris Saint-Germain Handball

Paris Saint-Germain Handball er en fransk håndboldklub fra Paris, Frankrig som spiller i LNH Division 1. Klubben spiller deres hjemmekampe i Stade Pierre de Coubertin, hvor der er plads til 4.272 tilskuere.

Spillertruppen

Spillertruppen 2022-23 

Målvogter
 12  Andreas Palicka
 16  Jannick Green
Venstre fløj
9  Adama Keïta
 20  Mathieu Grebille
Højre fløj
 14  Ferran Solé
 19  David Balaguer 
Stregspiller
 15  Henrik Toft Hansen
 21  Kamil Syprzak
 22  Luka Karabatić (c)

Venstre back
 28  Yoann Gibelin
 71  Elohim Prandi
Playmaker
6  Luc Steins 
7  Sadou Ntanzi  
 44  Nikola Karabatić 
Højre back
 10  Dainis Krištopāns
 23  Dominik Máthé

Tidligere spillere 
 Cédric Sorhaindo 
 Didier Dinart 
 Gábor Császár 
 Jackson Richardson 
 Slavko Goluža 
 Olivier Girault 
 Henrik Møllgaard 
 Ásgeir Örn Hallgrímsson  
Sander Sagosen

Titler 
 LNH Division 1: 2012–13, 2014–15, 2015–16, 2016–17, 2017–18, 2018–19, 2019–20, 2020–21
 LNH Division 2: 1989–90, 2009–10
 Coupe de France: 2006–07, 2013–14, 2014–15, 2017–18, 2020–21
Coupe de la Ligue: 2016–17, 2017–18, 2018–19
 Trophée des Champions: 2014, 2015, 2016, 2019

Referencer

Eksterne henvisninger 
 Hjemmeside - PSG Handball  

Håndboldklubber fra Frankrig
Legetøjssoldat

Legetøjssoldater er soldater lavet af plast, som man normalt kan købe i små poser eller æsker. Legetøjssoldater er en moderne erstatning for de klassiske tinsoldater, som er både dyrere og vanskeligere at producere. Poserne med plastsoldater indeholder ofte jeeps, kampvogne, fly, både eller areanaer, hvor børnene kan skabe slag. Soldatene er ofte grønne eller grå. Disse farver symboliserer som oftest USA og Tyskland. I dag bliver soldaterne ofte produceret som kloner af Airfix, Matchbox eller andre kendte mærker.

Noter 

Soldat
Armando

Armando har flere betydninger:

Navne 
 Diego Armando Maradona − argentinsk fodspiller

Fiktiv 
 Armando (fiktiv person) − figur i Planet of the Apes

Drengenavne
Stylepit

Stylepit.com A/S, tidligere kendt som SmartGuy er en dansk-polsk nettøjbutik, med kontor i Danmark og lager i Polen.  

Selskabet blev etableret i år 2000 af Christian Bjerre Kusk, Poul Kusk, Jens Dalsgaard og Nicolai Kærgaard. I 2012 børsnoteres selskabet på Nasdaq OMX Copenhagen under det oprindelige navn SmartGuy. I forbindelse med børsnoteringen indtrådte Bestseller koncernen i ejerkredsen med en minoritetspost. Selskabets lager- og fotoproduktion blev i 2013 udflyttet til Polen. Selskabets navn blev i 2014 ændret til det nuværende Stylepit A/S i forbindelse med lancering af varemærket "Stylepit" på de nordiske markeder. I 2014 flyttede hovedkontoret fra Jyderup til København. I 2015 tiltrådte N.E. Nielsen som bestyrelsesformand i selskabet, og der blev gennemført en kapitaludvidelse.

Referencer

Eksterne henvisninger 
 Stylepits hjemmeside

Tøjbutikker i Danmark
Etableret i 2000
Beklædningsvirksomheder i Danmark
Detailvirksomheder i Polen
Sergej Persjin

Sergej Mikhajlovitj Persjin (, ; født 27. marts 1949 i Isjimbaj, Basjkir ASSR, Russiske SFSR, Sovjetunionen) er en sovjetisk/russisk astronom og astrobiolog.

Persjin har udgivet mere end 100 tekniske og videnskabelige artikler i anerkendte tidsskrifter, har 10 patenter og har forsvaret 5 ph.d.-afhandlinger. Hans fornavn bogstaveres "Serguei".

Han har studeret flere områder på Mars' overflade for uregelmæssige stærke farveindeksværdier, der indikerer tilstedeværelsen af organiske pigmenter. Persjin anfører, at denne metode kan anvendes til at udpege potentielle landingssteder for at besvare spørgsmålet om der findes liv på Mars.

Vigtigste værker 

Han har fået udgivet i alt 135 publikationer. De seneste er angivet her.

Referencer

Eksterne henvisninger 
 Wave Recearch <sic> Center Staff 
 Astrobiology.cf.ac.uk
 

Astronomer fra Rusland
Vikar

En vikar (af latin: vicarius) er oprindelig en stedfortræder, som overtager et arbejde eller en stilling fra en anden i en kortere periode i dennes fravær. Begrebet kendes fra lærervikarer i skolen, men også fra vikarpræster og vikarlæger som kan være underordnede tjenestepersoner, som midlertidigt overtager for den overordnede. 

I dag bruges de fleste vikarer inden for industri og bygge/anlæg, hvor de giver virksomhederne mulighed for en hurtigere tilpasning til markedsforholdene og dermed er de med til at styrke erhvervslivets konkurrenceevne. 

Vikarer er ikke nødvendigvis faguddannede. De er heller ikke fastansat og får gerne vikarløn, der skal følge overenskomsterne for de fastansatte, der hvor de arbejder. Vikariatet, det vil sige vikarens aftale arbejdsperiode eller midlertidige arbejdsforhold, kan være på enkelttimer eller et helt arbejdsår, for eksempel ved langvarig sygdom.

Se også 

Stillingsbetegnelser

pt:Contrato de trabalho#Contrato a termo certo
Late

Late er det tredje album udgivet af sangerinden Florrie. Det blev udgivet den 31. maj 2012 på iTunes og indeholder sangene: "Every Inch", "To the End", "Shot You Down" og "I'm Gonna Get You Back". Albummets første single er nummeret "Show You Down", hvis tilhørende musikvideo blev udgivet på YouTube den 23. Juni 2012.

På Florries officielle hjemmeside  annoncerede hun den 23. maj 2012, at hun snart ville skrive kontrakt med et stort pladeselskab, og at Late ville blive hendes sidste album som selvstændig kunstner.

Note

Album fra Storbritannien
Album fra 2012
Rdio

rdio er en skandinavisk streamingtjeneste, der blev grundlagt i 2010 af Skypes grundlæggere. Rdio er en konkurrent til Deezer, Spotify, Beats Music, Apple Music og mange flere!

Historie
Rdio blev lanceret i august 2010 af grundlæggerne af Skype, danske Janus Friis og svenske Niklas Zennström.

Markedet 
Tjenesten er tilgængelig i USA, Canada, Storbritannien, Tyskland, Frankrig, Australien, New Zealand, Portugal, Brasilien, Danmark, Finland og Spanien.

Noter/ kilder/ henvisninger

Noter

Eksterne henvisninger
rdio's hjemmeside (engelsk) 

Netmusikbutikker
Etableret i 2010
Merseyside

Merseyside er et engelsk ceremonielt grevskab i regionen Nordvest-England.

Grevskabet blev oprettet i 1974. Fra 1986 består grevskabet af fem selvstyrende kommuner (Metropolitan boroughs). Det er Liverpool, Sefton, Knowsley, St. Helens og Wirral.

Grevskabet har navn efter floden Mersey, og det grænser op til grevskaberne Lancashire, Stor-Manchester og Cheshire.

Eksterne henvisninger 

 
Etableret i 1974
John Glynne

Sir John Glynne (1602 – 15. november 1666) var en Walisisk advokat i England, som både var leder af Højesteret og medlem af underhuset i Commonwealth of England i flere perioder under Oliver Cromwell.

I april 1640 blev han første gang valgt som parlamentsmedlem som repræsentant for Westminster, i det såkaldte "korte parlament, som kun virkede få måneder. I november 1640 blev han valgt til det "lange parlament" indtil 1647, hvor han blev fordrevet fra parlamentet og fængslet i Tower of London på grund af sine presbyterianske synspunkter. Efter et års fængsling blev han imidlertid ledende medarbeder ved Cambridge University og i 1654 genindvalgt i parlamentet. Han blev adlet den 16. november 1660.

Referencer 

Politikere fra England
Dommere
De 1000 drømmes nat

{{Infoboks album
  |Titel        = De 1000 drømmes nat
  |Cover        =
  |Coverstørrelse =
  |Kunstner     = Sukkerchok
  |Type         = studie
  |Udgivet      = 18. oktober 2010
  |Spor         = 11
  |Genre        = Pop
  |Længde       = 
  |Sprog        = Dansk
  |Indspillet   = 
  |Producer     = Rune Braager, DEEKAY, Paolo Galgani, hitmanic, Startone Music
  |Lydtekniker  =
  |Udgiver      = Universal
  |Musikere     =
  |Anmeldelser  = 
  |Hitlister    =
  |Priser       =
  |Før          = Hvor som helst - når som helst(2009)
  |Nu           = De 1000 drømmes nat(2010)
  |Efter        = 
  |Langtype     =
  |Kompileret af= 
  |Diverse      =

}}De 1000 drømmes nat er det andet studiealbum fra den danske popgruppe Sukkerchok, der blev udgivet den 18. oktober 2010 på Universal Music. Det er det første album med det nye medlem Simone Cameron, der erstattede Inez. Albummet blev ikke nogen stor succes som det guld-sælgende debutalbum, Hvor som helst - når som helst (2009), idet De 1000 drømmes nat'' kun tilbragte tre uger i den nedre region af top 40 på hitlisten. I september 2011 meddelte gruppen at de ville holde pause på ubestemt tid.

Titelnummeret "De 1000 drømmes nat" udkom som albummets første single den 4. september 2010, og opnåede en placering som #15 på hitlisten. Den 7. marts 2011 udkom singlen "Tænder mig" i en ny version med rapperen USO.

Spor

Kilder 

Album fra 2010
Sukkerchok-album
7'eren

7'eren var en ungdomskanal, der startede som et programvindue på The Voice TV i 2012 og sendte programmer som Spin City, The Drew Carey Show, Big Bang Theory og Frasier. Den blev startet 1. januar 2012 som et programblok på The Voice TV og et år senere, pr. 1. januar 2013 blev The Voice TV opløst og erstattet af 7'eren. I den forbindelse blev Nanna Schultz Christensen indsat som kanalchef.

Kanalen blev lanceret samtidig med DR3 og i januar 2014 kom det frem at kanalens mest sete tv-program gennemsnitligt havde 6.750 seere, mens det mest sete tv-program på DR3 havde 105.250 seere i gennemsnit.

Som følge af lave seertal, valgte udbyderen at lukke kanalen med udgangen af oktober måned 2014 og i stedet lade den erstatte af en dansk udgave af ID – Investigation Discovery.

Programmer 
Douglas Entertainment stod for et tre timer langt programvindue med bl.a.
 Danmarks Næste Topmodel
 Robot Chicken
 Gamers One Take
 Video På Prøve
 Gossip Girl
 Big Brother Live 2013-2014

Referencer 

Tv-kanaler fra Discovery Networks Danmark
Etableret i 2012
ECOWAS

ECOWAS, (engelsk forkortelse for: Economic Community of West African States, på fransk: Communauté économique des États de l'Afrique de l'Ouest, CEDEAO), Det Vestafrikanske Økonomiske Fællesskab, er en økonomisk samarbejdsorganisation i Vestafrika. Organisationen blev oprettet 1975. Kadré Désiré Ouedraogo, Burkina Faso har siden d. 1. marts 2012 været præsident for organisationen. Alassane Ouattara, Elfenbenskystens præsident har siden d. 17. februar 2012 været formand.

Nuværende medlemsstater 
 Benin
 Burkina Faso
 Elfenbenskysten
 Gambia
 Ghana
 Guinea
 Guinea-Bissau
 Kap Verde
 Liberia
 Mali
 Niger
 Nigeria
 Senegal
 Sierra Leone
 Togo

Mauretanien forlod organisationen 2002. Efter et militærkup i landet i 2009 blev Guinea udelukket fra alle aktiviteter i organisationen.

Fælles valuta 
Benin, Burkina Faso, Elfenbenskysten, Guinea-Bissau, Mali, Niger, Senegal og Togo anvender alle vestafrikansk CFA-franc. Landerne indgår i en valutaunion med en fælles centralbank, Vestafrikas Centralbank i Dakar, Senegal.

Sammen med de øvrige medlemslande i ECOWAS planlægger Gambia, Ghana, Guinea, Nigeria og Sierra Leone at indføre en ny fremtidig fælles valuta. Liberia vil måske også være med i denne fremtidige valutaunion. Det er planen at valutaen skal hedde eco, og at landene skal have en fælles centralbank.

Fælles fredsbevarende styrke
Organisationens  ledere blev 4. december 2022 enige om at etablere en regional fredsbevarende styrke. I følge formanden for ECOWAS-kommissionen, Omar Alieu Touray, vil man  handle for at “tage vare på vores egen sikkerhed i regionen,”  på det årlige topmøde i den nigerianske hovedstad Abuja.

Kilder og henvisninger

Internationale organisationer
Økonomi i Afrika